Populetum (abbatia)
Vide etiam paginam discretivam: Populetum (discretiva). Populetum (Catalane Poblet) est abbatia ordinis Cisterciensis in territorio Tarraconensi Hispaniae sita, anno 1150 condita. Huius abbatiae mater fuit Fons Frigidus. Anno 1835 monachi expulsi et possessiones monasterii confiscatae fuerunt, monasterio ipso vasto incendio graviter laeso. Anno 1940 abbatia nova vita reddita est, cum monachi abbatiae Sanctae Crucis ex Ierusalem in Urbe illam restaurarunt. Deinde anno 1950 Populetum monasterium sui iuris devenit et anno 1954 erectum est in abbatiam.